|  |  |
| --- | --- |
|  | 5. april 2018 /keka |
| Til | Energi-, Forsynings- og Klimaudvalgetv/Udvalgssekretær Jan Rasmussen |
|  |  |

Analyser til Energiaftale 2018

Modelværkstøj bestilt i sidste energiaftale er nu køreklar

DTU Management Engineering vil foreslå Energiudvalget et møde, foretræde eller en workshop, hvorunder vi kan tilbyde udvalget at gennemføre analyser af det danske energisystem af relevans for det kommende energiforlig.

I forbindelse med Energiaftalen 2012 blev der afsat midler til at udvikle et nyt analyseværktøj til hele det danske energisystem. I aftalen nævnes finansiering til en CGE model (økonomisk generel ligevægts model), men det blev hurtigt klart, at den skulle suppleres af en detaljeret teknisk (bottom-up) energisystemmodel. DTU fik opgaven at udvikle den tekniske model, mens Energistyrelsen samtidig udviklede CGE modellen. Dette modelsystem er nu færdigudviklet og taget i brug i Energistyrelsen og på DTU. I Energistyrelsen bruges det til en del af fremskrivningerne, mens det på DTU bruges til forsknings- og rådgivningsaktiviteter.

TIMES-DK, som den tekniske model hedder, dækker alle sektorer i Danmark. Den har en detaljeret repræsentation af el- og fjernvarme sektoren, bygninger, industri samt transport og kan dermed belyse målsætninger og politiske virkemidler på tværs af alle sektorer. Desuden kan modellen analysere det danske energiafgiftssystem, så ændringer og det tilhørende provenu kan beregnes.

DTU vil gøre modelværktøjet tilgængeligt og så let at anvende, at det ikke kræver specielle kompetencer at definere scenarier og fortolke resultater. Vi har pt. to forskningsprojekter som understøtter dialog omkring model og modelresultater (COMETS [www.cometsproject.dk](http://www.cometsproject.dk) og SHIFT [www.nordicenergy.org/flagship/project-shift/](http://www.nordicenergy.org/flagship/project-shift/)). Begge projekter har stor fokus på at formidle modelresultater og inddrage interessenter og beslutningstagere i udformning af scenarier og analyser.

Vi kan på denne baggrund tilbyde at præsentere modelværktøjet og mulige anvendelser for Energiudvalget. Vi kan desuden tilbyde at lave beregninger for de enkelte partier og politikere vedrørende målsætninger for VE og CO2, sektor specifikke tiltag, omlægning af energiafgifter mv. Nye kørsler kan sættes op i løbet af minutter og detaljerede fremtidsscenarier kan bygges op i løbet af en times tid. Det optimale udbytte ville fås fra en halvdags workshop, hvorunder der kan laves analyser af scenarier og/eller af de muligheder, der drøftes i forbindelse med det kommende energiforlig.

Med venlig hilsen

Poul Erik Morthorst, Afd. Leder Systemanalyse, DTU MAN

Kenneth Karlsson, Gruppeleder Energisystemanalyse, DTU MAN og Projektleder COMETS